《咏德诗三首 其一》
两汉·张翼

运形不标异，澄怀恬无欲。座可栖王侯，门可回金毂。

风来咏逾清，鳞萃渊不浊。斯乃玄中子，所以矫逸足。

何必玩幽间，青衿表离俗。百龄苟未遐，昨辰亦非促。

曦腾望舒映，曩今迭相烛。一世皆逆旅，安悼电往速。

区区虽非党，兼忘混砾玉。恪神罔业秽，要在夷心曲。

作者简介：（?—264）三国蜀犍为武阳人，字伯恭。刘备定益州，为书佐，迁蜀郡太守。刘禅时，历官尚书，左车骑将军，领冀州刺史。景耀末，魏军数道并攻，与姜维拒守剑阁。刘禅降，乃与维降魏。明年，至成都，为钟会乱兵所杀。